
Ei eos viros, qui Gregorio VII pontifici certaminis quod vocant investilurae socii 
extiterunt, insignem loeum tenet Bonizo, patria, ut videtur, Placentia ") ortus, sed ab 
episcopatu, quem gessit, Sutrini plerumque cognomine appellatus.*) Qui quamquam Petro 
Damiani, Annone Coloniensi, Desiderio Casinensi, Geraldo Ostiensi, Mathilda comitissa longe 
inferior aetate, in restaur anda lamen ecclesiae integritate, in exslirpando clericorum con- 
cubinatu, in impugnandis Heinrici IV consiliis tanto erat ardore inflammatus, tanta constantia 
praeditus, ut a nemine superaretur. Ad popularem illam, quam adversarii Patariam °) 
appellabant, societatem conflandam et per Italiam superiorem divulgandam, post Anselmum 
Badagiensem, Arialdum, Herlinbaldum plurimum contulit subdiaconus Placentinus Bonizo. 
Deinde cum Heinrici imperatoris eiusque partium acerrimum odium, Gregorii vero pontificis 
sibi studium parasset et fiduciam, circa annum 1078 *) ab ipso episcopus Sulrinus creatus 
est. Sed cum Heinricus anno 1082 ab obsidione Romae infecta re Longobardiam versus 
rediret, Sulrio capto episcopum in vincula coniecit et secum abduxit. Deinde anno 1086 


') Ubi primo nobis occurrit, subdiaconus est Placentinus, cf. Gregorii VII litteras ad Dionysium Placentinum 
episcopum datas a. 1074 nov. 27. Registrum II. 26. His ex litteris forma nominis sumenda nobis visa est. Alii 
eum Bonitum, Bonithonem, Bonisium appellant. 

2) Ha Ricobaldus Ferrariensis (Muratori, scr. rer. Itt. IX. 121), anonymus Zwettlensis (Pez, 
thesaurus anecdolt. III. p. 1.), Martinus Polonus (ed. Basil. 1559, initio). 

3) Cum nobilitas Lombardica, ut inferioris conditionis homines opprimeret et opes ecclesiasticas usurparet, 
potestate imperatoria niterentur et contra canones dignitates sibi pararet ecclesiae, Hildebrandus, Petrus Damiani et 
Anselmus Badagiensis plebis congregabant societatem militarem per omnes fere Lombardiae urbes, qua non solum 
imperator incredibili modo impediebalur, sed etiam prima societatis Lombardicae fundamenta iaciebantur. 

^) Ughelli in Italia sacra (ed. Venet. 1717 tom. H. 1275.) Bonizonem dicit floruisse episcopum Sutrinum 
anno 1078. Quod quidem fortasse dicit anctore quodam, non accuratius significato. Sed dum eius documenta non 
licuerit inspicere, valde dubitamus, num Bonizo vel anno 1080 fuerit episcopus Sutrinus. Hoc enim anno Placentini 
vehementissime Heinrici parlibus restiterunt, ducibus Bonizone et duobus aliis. Quare Benzo Albensis imperatorem 
hortatus est, ut eos „deformaret et luminibus privaret (cf. Benzonis panegyrieum in Monumentis Germ. hist. 
scr. XI. pag. 607.). Diguitatis autem iq eliamtum de Bonizone nulla menlio. Anno demum 1082 Bernoldus 
Constantiensis (Monum. Germ. scr. pag. 437.) haec refert: „Igitur Heinricus capto episcopo de Sutria aliisque 
nonnullis suoque apostata Guiberto in Tibi, urbe ad infestandos Romanos derelicto, ipse Longobardiam revertitur.‘ 
Ad annum 1089 Bernoldus huius episcopi nomen addit, — Anselmus Lucensis, Mathildae comitissae „paedagogus“ 
(v. vitam Anselmi in Mon. Germ. scr. XII, 22.), obiit a. 1086 mart. 18. Cf. vitam Aus. l. c. 


E. 


Bonizo, e vinculis fortasse iam diu liberatus, cum Mathilda comitissa Mantuae occurrit, in 
exequiis sancli Anselmi Lucensis. Ex eo tempore num Mathilda eum, ut quidam volunt, 
secum relinuerit, non salis constat, quanquam inler utrosque ut Gregorii asseclas fidelissimos 
familiaritatem intercessisse singularem, admodum consentaneum est. 


Denique anno 1089 Bonizo a Placentinis, quos ipse subdiaconus ante quindecim annos 
ad liberandam a vitiis ecclesiam excilaverat, episcopus electus est. Ubi quonam anno diem 
obierit supremum, accurate quidem dici non polest Sunt qui ipso anno 1089 eum 
excessisse arbitrentur, " sunt qui anno 1091.  Occubuit autem indefessus ecclesiae miles 
schismaticorum manibus, a quibus primum in carcerem coniectus, post membris truncatis 
et oculis erutis interemplus est. Quo die mortuus sit, titulus eius sepulcralis vel potius 
tituli fragmentum tradit hocce: 

Nobile depositum tibi, clara Placentia, gessit — 

Antistes Bonizzo, Christi pro nomine martyr, 

Septima bis iulii hunc lux collegit in urna. 
Pauca sunt, quae ab aliis de eo memoriae produntur. Sed qui ab annalium scriptoribus fere 
neglectus est, ipse magnum illud certamen, cui eius aelalis et oplimi quique et nequissimi 
sese dederant, eo copiosius libris scriptis illustravit. Namque cum ab Amico quodam, de 
ecclesiae salute fere desperalo, quaereretur, quid essel, quod Deus nullis afflictorum precibus 
moveretur, ul ecclesiae vicloriam tribueret, et pro ecclesiae libertate num armis liceret uti: 
facile ei persuasum esl, ut ad erigendos cum Amici tum aliorum animos, et, quod gravius 
erat, ad servandam rerum gestarum memoriam, inde ab apostolis ecclesiam Dei quibus 
oportuerit vexari persecutionibus, coeperit enarrare. Qua quidem in re praestanda ita 
versatus est, ut prisca tempora brevioribus absolveret verbis, sed quo propius ad suam 
aetatem accederet, eo uberiori uteretur scribendi genere, donec in pontificum proxime 
superiorum, in primis in Gregorii VII rebus iustam assequeretur vitarum formam. 
Quae cum ila sint, manifestum est, hos libros, a viro rerum geslarum egregie perito 
conscriptos, gravissimum nobis esse testimonium ad cognoscendam aetatem documentis 
historicis non nimis abundantem. Et de temporibus quidem, quorum res Bonizo aul ipse 
vidil aut ab aliis satis certo comperire poluit, Leonem Casinensem et Donizonem Canusinum 
si exceperimus, inter Italos tam copiose nemo scripsi ^ Quae aulem non vidit, ad 
ea ipsa exploranda licet non mullum conferat, tamen neque in iis est contemnendus, propterea 
quod de prima ecclesiae aetate, de Constantino, de celeris imperatoribus, de Carolo magno 
eiusque successoribus et de ecclesiae varia condilione quid senserint Gregorius VII et eius 
amici, teslis est fide dignissimus. 


1) Qui quidem Bernoldi verba (l. c. ad a. 1089) non recte videntur intellixisse: ..Bonizo piae memoriae 
Sutriensis episcopus, set inde pro fidelitate sancti Petri iam dudum expulsus, tandem post multas captiones, tribulationes 
et exilia, a Placentinis catholicis pro episcopo recipitur, sed a scismaticis eiusdem loci elfossis oculis, truncatis omnibus 
pene membris martyrio coronatur. Annum, quo episcopatum Placentinum susceperit Bonizo, Bernoldus significat; quae 
de episcopi nece addit, ea non omnino ad eundem annum referamus necesse est, 

2) Dum Ughelli Bonizonem anno 1089 mortuum esse putat, v. cl. Giesebrecht (Geschichte der D. Kaiser- 
zeit IL. 534.) anno statuit 1091. Quod qua de causa faciat, manifestum est. Apud Ughellium enim tabulae mentio 
fit, quae Winricum episcopum Placentinum fuisse testatur anno 1092 (Ugh. I. e. II. 211.). Bonizonem autem 
non ante annum 1091 mortuum esse, ipsius verbis docemur in Decreti sui l. IV (Angelo-Mai, nova patrum bibl. 
VII. 3, 45.). Sed haec res non omni dubio vacat, ut alio loco demonstrabitur. — Titulum sepuleralem praebet 
Ughelli, It. s. H. 211. 

Tanti cum aestimandum sit opus Bonizonis, primum quaeramus necesse est, quomodo 
unica quae extat Oefelii in scriptoribus rerum Boicarum edilio *) sit comparata. Cui quamvis 
gratum animum habere debeamus, quod scriptorem nostrum typis mandavit, tamen perlecto 
primo alterove libro non possumus non fateri, scriptoris verba, nisi codex manuseriptus 
ipse sit valde corruptus, non paucis locis male esse reddita. At codex, quo usus est 
Oefelius, Monacensis lat. num. DCXVIIL, praeter quem non invenitur alter, scripturam 
prodit saeculi duodecimi salis accuratam, neque usquam lectu nimis difficilem. 

Itaque ne scriptor tam nobilis diutius sua careat integritate, operae pretium duxi. 
adhibito codice Monacensi tandem Bonizonis, quoad eius fieri possel, accuralum textum. 
adscriptis Oefelii lectionibus, hoc loco proponere. 


Incipit Liber Honithonis Sutriensis Episcopi. 
qui inscribitur ad AMICUM. 


Queris a me, unicum a tribulatione que circumdedit me presidium: Quid est, quod hac 
tempestate maler ecclesia in terris posila gemens clamat ad Deum“) nec exaudilur ad 
volum, premitur nec liberatur, filiique obedienlie et pacis iacent prostrati, filii autem Belial 
exultant cum rege suo, praeserlim cum, qui dispensat omnia, ipse sil qui iudicat aequitatem ? ?) 
Est et aliud, unde de veteribus sanctorum patrum exemplis a me pelis auctorilalem: si 
licuit vel *) licet christiano pro dogmale armis decertare? Quibus tuae mentis fluciuationibus 
si aurem sani cordis adhibueris, facile respondebilur, tum quia in promptu nobis est, tum 
quia hoc tempore mihi scribere hoc visum est pernecessarium. ^) Igitur de Dei misericordia 
confisi, qui linguas infantium disertas facit, adoriamur^) sermonem. 

Maler ecclesia, que sursum est nec servit, cum filiis suis tum maxime liberatur, cum 
premitur, tum maxime crescit, cum minuilur. Nemo enim coelestis regni Abel concivis 
esse merebitur, nisi quem") in praesenti Cain malitia ad purum °) limaverit. Sic Enoch, 
probatus repertus, raptus est, ne malitia mutaret cor suum. Sic Noé, humani generis 
reparator, per sexcentos ferme annos, quibus ab his, qui se iniusta maculaverant com- 
mutatione, mulla perpessus, cum domo sua, mundo vindice aqua pereunte, liber evasit. 
Quodsi filii Ierusalem aliquando captivi detinentur, lamen non serviunt; quod et si super 
flumina quidem sedentes, flentes irriguas, non delectantur, in salicibus suspendunt organa et 
non cantant canticum in lerra aliena, sed ad lerusalem suspirant; et ideo beati, qui allidunt 
parvulos ad petram, filia autem Babylonis misera. Sic Hebreus ille, quem *) Hur non tenuit 
Chaldeorum, Babylonio non servivit fastui, ad Ierusalem vero tetendit, Melchisedech vidit, ") 
el ab eo benedictus, ab Omnipotente paler mullarum gentium appellatus est. Quod vero 
scriptum est: „duos filios habuit, '" unum de ancilla et unum de libera, sed“) qui de 
ancilla, secundum carnem, qui autem de libera, per repromissionem“: qui sunt duo populi, 
unus catholicorum, alter vero hereticorum. Sed ") sicut tunc, qui secundum carnem, per- 
sequebatur eum, qui secundum spiritum, ita el nunc. Sed quid ") dicit scriptura? „Eiice 


7) Tom. II. 780. *) Ed. Dominum. 3) Ed. aequitate. 4) Ed. wt. 5) Ed. necessarium. 
°) Cod. adhoriamur. 7) Ed. qui. 8) Ed. puerum. *) Ed. quidem. 1) Ed. videlicet. 


") Ed. habuisse. 2) Ed. scilicet. 5) Ed. omisit. 4) Ed, Unde dicit. 

ancillam et filium eius. Non!) enim heres erit filius ancille cum filio libere.“ Itaque Sara 
clamante ad Abraham angelo intercedente, Hismaél ex persecutione exheredalur, Isaac vero 
hereditate donatur. Est“) alia persecutio, quam Isaac sustinet patienter. Fodit puteos, quos antea 
foderat pater eius; invenit aquam, pro qua rixali sunt allophyli: non repugnavit, patienter sustinuit, 
quamdiu invenit abundantiam et per abundantiam veniret ad Bersabe, que puteus septimus id 
est?) requies interpretatur, luce clarius demonstrans, cum persecutio ab his, qui foris sunt, 
nobis infertur, tolerando devincendam; cum vero ab his, qui intus sunt, evangelica falce prius 
succidendam et postea omnibus viribus et armis debellandam. Quod melius ostendemus exemplis. 

Sed quid nobis eum allegoria? veniamus iam ad evangelicam veritatem, veniamus ad 
Lucem, que illuminat omnem hominem venientem in hunc mundum, veniamus ad verba 
celo terraque durabiliora, et inveniemus nichil nobis cum mundo amicum nilve commune. 
Et^) ideo non dolendum est nobis, cum premimur,^) sed polius gaudendum. Sic enim 
Salvator ait: „Nolite mirari, si odit vos mundus; scitote, quia me priorem vobis odio 
habuit et iterum: „Pacem meam do vobis, pacem relinquo vobis; non quomodo hic mundus 
dat, ego do vobis O quanta dignitas, mundum cum filio Dei sentire inimicum, ul patrem, 
qui in celis est, una habere possimus amicum! Qui poslea nos invilans ad passionem, sic 
ait: „Nolite timere eos, qui occidunt corpus, animam aulem non possunt occidere, et post 
pauca: „Si quis venit post me, abneget semel ipsum et tollat crucem suam et sequatur me.“ 
Quodsi membra summi capitis sumus, debemus eum imitando eique inherendo illuc tendere, 
quo eum pervenisse pro certo cognovimus. Per“) probra et flagella et irrisiones et tur- 
pissimam morlem crucis ad gloriam pervenit resurrectionis et consummatus factus, gloria et 
honore coronatus, sedet ad dexteram Dei patris omnipotentis. Sic et nos, si filii summi 
patris sumus, per mundanas passiones ") debemus commori secum, ut conresurgentes simul 
conregnare possimus; quod illi matris nostre, non habentis) maculam neque rugam, primi 
fundatores et documentis docuere et exemplis monstravere. Respondet enim aliud princeps 
ovilis et vas electionis? et filii Boanerges et fratres Domini ceterique dominici gregis 
arietes aliud nos docuerunt, quam:?) „Mundum cum pompis suis relinquentes, quae sursum 
sunl, sapiamus, non quae super terram?‘ Quod exemplis monstravere, ") cum irent 
gaudentes a conspectu concilii, quoniam digni habiti erant pro nomine Iesu contumelias pati. 
Igitur postquam in omnem terram exivit sonus eorum, consummati facli constituti sunt 
principes super omnem terram. 

Hos seculus est martyrum candidatus exercilus, qui per varia penarum genera morlem 
invenientes, aeternam vilam lucrati sunt. Quorum alii stipilibus suspensi, alii variis cruciatibus 
perempti, alii capite truncali, alii vivi excoriati, alii flammis concremati, alii fluminibus necati, 
alii vectibus perforati, alii vivi defossi, alii luminibus privati, alii membris ceteris debilitati, 
alii secti, alii lapidali, alii vincula et verbera experti, insuper et carceres circumierunt in 
melotis et in pellibus eaprinis. Hos ad tam praeclaram gloriam perduxit pontificalis apex. 
qui quamvis pene tolo orbe iam diffusus, quod verbis praedicabat, ostendebat exemplis. 

Tamen ") precipue Romanus christianusque senatus, qui a beato apostolorum principe 
sumens exordium. per trecentos ") ferme annos usque") ad pii Constantini tempora continuis 
bellorum successibus diebus noctibusque cum antiquo hoste decertans, XXXIII vicibus de 


") Ed. Nec. ?y Ed. ecce. 3) Ed. septimus et r. 1) Ed. om. 5) Ed. perimus. 
°) Ed. om. 7) Ed. possessiones. 8) Ed. habentes. ?) Ed. quia. 10) Ed. monstraverunt. 
1!) Ed. om. 12) Cod. et ed. ducentos, quam scripturam correximus. 13) Ed, om. 

eodem venenoso serpente triumphans, non ante desiit tolerando certare, subiiciens sibi 
principatus et polestales, quam") ipsum Romani imperii ducem christiane subiecit. religioni. 
Explicit liber I. Incipit 


Liber IL 


Igitur Constantino a Sylvestro sanctae Romane ecclesie episcopo baplizato et ab 
eodem imperiali diademate sublimato, clausa sunt templa, reserate sunt ecclesie, cepit *) 
parietibus depingi imago Salvatoris et e publico deiici imago lovis; ceperunt altaria erigi 
el simulacra deiici; reddita est pax in toto orbe ecclesiis, quamvis non longo tempore 
duratura. Nam eiusdem pii principis tempore surrexit Arrius, maximus ecclesie devastator, 
a quo Arriana heresis exorta est et ab eo mille hereseos novitates, contra quas ommi 
christiano pugnandum pro officii sui consideratione nulli dubiim est. Nam veternosus 
serpens, ^) dolens, imperialia vasa, per que christianam persequebatur religionem, sibi esse 
sublata, omnem se collegit in iram et per quosdam sue artis viros, falsa iustitia debrialos, *) 
non cessavit nec cessat nec ad usque illius. qui extollitur supra ^) omne, quod^) dicitur 
aut colitur Deus, tempora cessabit ecclesie maculare puritatem. 


Sed cum a Constantino ceperimus, Constantini laudes prosequamur.") Hic est Con- 
stantinus, qui legem posuit evangelice doctrine consonantem, ut omnes episcopi Romanum 
episcopum haberent caput, sicut omnes iudices regem. Hic est Dominice crucis inventor, 
christiani nominis maximus propagator, alme nove Rome fundator, basilicarum precipuus 
fabricator. Hic est, qui nobis sanctam Nicenam synodum congregavit, in qua omnium 
episcoporum subsellia ipse composuit et ipse, suppedaneo sedens scabello, indignum iudicans 
imperialem sedem thronis illorum admisceri, quorum sedes iudicature sunt duodecim tribus 
Israël. Cui cum quadam die libelli aceusationum ab episcopis porrigerentur, fertur dixisse: 
Absit ut ego iudicem Deos. De vobis enim dictum est: „Ego dixi, Dii estis;“ neque enim 
rectum est, ul maior a minore iudicetur. Hic est, de quo legitur, dixisse: Quod*) si 
invenirem aliquem religioso habitu cireumamictum turpitudinem operantem, pallio meo 
cooperuissem eum, ne dignitas tanti nominis infamaretur, Hic reliquit filios, heredes quidem 
regni, sed non religionis. Nam filius eius Constantius, qui defunctis fratribus imperii posl 
eum suscepit monarchiam, Arriane hereseos zelo mirabiliter vastavit ecclesiam: nam episcopos 
exilio relegavit, quosdam vero gladio iruncavit. Hic cum per Ermogenem prefectum Paulum 
episcopum Constantinopoli expellere niteretur, populus catholicorum divine legis zelo 
armalus, in lantum pro veritate decerlavit, ut ipsum prefectum cum omni domo sua et 
familia igne concremarel.") Quod factum non est a sapientibus improbalum, sed polius 
laudatum. Quid referam de Alexandrinis, quanta pro sancto Athanasio episcopo perpessi 
sunt guantasve laudabiles pugnas contra Arrianos zelo orthodoxe fidei exercuere. ^) Quid 
de Mediolanensibus, qualiter ipsi Constantio, volenti episcopos in ecclesia latitantes capere, 
armis restitere eosque ab illius cruentis manibus vi rapuere. Sed quoniam prefatus Con- 
stantius non palri equiparando, sed quasi paganorum more episcopos, quamvis zelo Dei, 
sed non secundum scienliam persecutus est, eius temporibus respublica multum vexata est. 


") Ed. quia. 2) Ed. coeperunt. ?) Ed, senez. ^) Ed. inebriatos. 5) Ed. super. 
°) Ed. qui. ) Ed. persequamur. *) Ed. quia. °) Ed. cremarent. 10) Ed, ecercuerint, 

Nam et Perse Romanos terminos transiere et Francorum valida gens ripas Rheni invasit, 
que usque hodie christiane quidem, sed non Romane subiecta est ditioni. Quo mortuo 
Iulianus ei successit in regnum, vir apostata et Deo odibilis, qui per triennium, quibus 
Romanum non gubernavit, sed vastavit imperium, quantas sacerdotum strages dederit 
quantosve christianos diversis poenis affecerit, non est facile dictu. Sed eodem tempore 
fuerunt non solum sacerdotalis, sed etiam militaris ordinis, qui eius vesanie aperte 
resisterent; ul lovianus, qui ei successit in imperio; qui cum essel millenarius, cingulo 
anle renuntiavit, quam dogmati. Sed et Valentiniani divini amoris fervorem non preter- 
mittam, Hic cum quadam die ex officio — erat enim princeps cohortis legionum — regem 
intralurum lemplum Fortune anleirel, cumque ") sacerdos, ul moris erat, aqua aspersionis 
intrantes *) aspergerel, accidit, ut vir ehristianissimus guttam aque in chlamide sua aspiceret 
moxque ë) christiani nominis zelo succensus, anle sevissimi imperatoris presentiam in ipso 
introitu templi sacerdotem pugno percussum prostravit, clamans, se christianissimum pro hac 
aspersione polius maculatum, quam. purgatum. . Quod factum in tantum Deo placuit, quod 
ante anni curriculum tolius Romani imperii monarchiam ei tradidit gubernandam. Nam 
Iuliano turpiter apud Persas vilam finiente, cum lovianus ei successissel in imperium, anle 
anni curriculum in pace sepultus esl. Quo mortuo Valentinianus ei successit in regnum, 
vir urbanus et chrislianissimus, qui in primordio ordinationis sue fratrem suum nomine 
Valentem consortem elfecit imperii, proh dolor! tradens ei totius iura orientis; ipse occi- 
dentales gubernavit regiones. Hic Mediolanum sedem elegit imperii. Mortuo vero Auxentio 
herelico et in pace sepulto sancto Dionysio, accidit, ut illuc convenirent episcopi Italie, ut 
sibi in commune eligerent episcopum; ad quod faciendum summopere expeclabant^) regis 
presentiam.^) Quod ut audivit, ipse modis omnibus interdixit, dans legem evangelicae 
veritati concordantem, ut „nemo laicorum principum vel potentum audeat se inserere electioni 
patriarche vel melropolite vel episcopi; quod si factum fuerit, inordinata erat talis electio.** 
adiiciens: ..lalem secundum decreta canonum eligite, qui nostris possit mederi vulneribus.** 
Quam piissimi principis humililatem Deus ex alto respiciens exaudivit et sibi et ecclesie 
donavit Ambrosium episcopum. Qui quamdiu vixit, erga sacerdoles*) Dei devolissimus. 
pacifice imperium Romanum gubernavit. 


Sed a pii Constantini usque. ad Longobardorum crudelia regna quique ") Romani imperii 
principes secundum Dei timorem el episcoporum consilia et precipue sub Romano episcopo 
obedientes extitere, ecclesias colendo, clericos diligendo, sacerdotes honorando, dum vixere. 
alla pace rempublicam gubernayere et morlem vila eterna commulavere.") Qui vero in- 
obedientes fuere, malo fine periere; ut Valens, Valentiniani frater, qui Valentiniano mortuo. 
cum ei successissel, Valentinianus eius filius cum Justina matre sua heretica assumens 
tyrannidem, totus Arrianus, ecclesias orientales. vastavit episcoposque exilio relegavit. 
Huius quoque tempore Gothi et Masagetes Hystrum transeunt et Illyricum occupant Epirumque 
invadunt; demum venientes Caleedonam, ipsum scelestum interficiunt, ^ Constanlinopolin 
obsident. Sed mirabile dictu, Dominica: eius relicta, quod vir non potuit, civitatem a barbaris 
liberavit. Fuere etiam alii pestilentes, ut quidam Zeno et Constantinus el Anastasius, qui 
prolerve. loquens de Papa divino fulmine interemptus est, et Valentinianus, qui cum matre 


1) Ed. eumque. °?) Ed. intrantem. 3) Cod. mozve. 3) Ed. exspectabatur. — *) Ed. praesentia. 
°) Ed. Sacerdotem. 7) L e. quicunque. Ed. quinque. — 9) Ed. gubernaverunt — commulaverunt. 

sua lustina regno suo expulsus est, sed per Theodosium pium principem recuperatus est; 
et Basilius et quidam ') Leo et Mauritius, qui cum uxore et filiis suis a Foca morte 
damnatus est; et alii quam plures, qui sacerdotes ^) Dei inhonorantes, privilegia Romane 
ecclesie auferre molientes, et in presenti vila non quievere el in elernum periere. Quorum 
temporibus et Persarum exercitus Mesopotamiam invasit et Saracenorum pessima | gens 
omnem Africam et Marmaricam et Lybiam et Aegyptum et Arabiam et Tudeam et. Fenicem 
a Romana subtraxit ditione. Ab aquilone vero Hunorum feritas et Gothica tempestas et 
Guandalorum procella omnem vastavit occidentem, quamdiu decimum cornu bestie, Longo- 
bardica scilicet rabies, de vagina furoris Domini extracta Italicas invasit regiones. De qua 
persecutione melius est silere; quam pauca dicere. 

Fuere et?) preterea religiosissimi imperatores, ut Theodosius et Honorius et item 
Theodosius et Martiani et Valentiniani pia dualitas et Constantinus et Hyrene et Leo et 
lustinianus et quidam alii, qui, ut superius prelibavimus, et alla pace rempublicam gubernavere 
el mortem vita eterna commulavere. ^) Imperante autem Theodosio primo, temporalem 
carpebant vitam Ambrosius et Augustinus et Jeronimus, qui salutifera vivendi multa nobis 
reliquere precepta. Quorum Ambrosius ne ab ecclesia jussu Valentiniani et Iustine pelle- 
retur, armis populorum defensatus est, nec vituperavit Dei sacerdos populi fervorem, sed 
potius laudavi Eodem quoque tempore venerabilis Augustinus Bonifacium principem, ut 
Donatistas et Cireumcelliones predetur et vastet, hortatur. 


Sed quoniam religiosorum principum superius mentio facta est, aliquid de vita eorum 
et legibus ab eis promulgatis huic opusculo necessarium duxi inserere. Nunc autem ab 
ipso Theodosio ordiamur. Hie suscepto regni gubernaculo, barbaros mirabiliter vicit et 
sedavit et Arrianos ab ecclesiis expulit et eas orthodoxis reddidit, Persas intra fines suos 
stare coegi, Maximum tyrannum expulit. Interea pacificato regno Thessalonicam veniens, 
regia licentia populum inconsulte iussit interfici. Qui dum Mediolanum venisset, a liminibus 
ecclesie a beato Ambrosio prohibitus est, sieque cognoscens peccatum suum, tamdiu flevit 
extra ecclesiam publice, quamdiu veniam meruit, dala lege, ut sententie principum. sub 
animadversione prolate, usque ad XL dies non obtineant firmitatem. 

Quantam vero reverentiam erga sacerdotes ^) Dei Archadius et Honorius, filii eius, 
habuerint, €) leges ab eis promulgate testantur in hunc modum: 

„Imperatores Archadius et Honorius augusti Theodoro Prov. presidi prefecto, Si quis 
in hoe genus sacrilegii ineurreril, ut in ecclesiam catholicam irruens, sacerdotibus et 
ministris vel ipsi cultui locoque aliquid importet iniurie, quod geritur, a provincie rectoribus 
animadverlatur atque ita provincie moderator sacerdotum et catholice ecclesie ministrorum, 
loci quoque ipsius el divini cultus iniuriam capitali in convictos sive confessos sententia 
noverit esse vindicandum. Et post pauca: — „sitque cunctis laudabile, factas atroces 
sacerdotibus iniurias velut publicum crimen insequi et de talibus mereri** etc.“ 

Quid vero Martiani et Valentiniani pia dualitas ad beatum Papam Leonem scripserit, 
audiamus: „— et tuam,“ inquiens, „sanctitatem, principatum in episcopalu fidei possidentem, 
sacris litteris in principio iustum credimus alloquendam, invilanles atque rogantes, ul pro 
firmitate nostri imperii et statu eternam Divinitatem tua sanclilas deprecetur.* 


7) Ed. quidem. — 2) Ed. sacerdotem. °) Ed, etiam. — 3) Ed, gubernaverunt — commultaverunt, 
') Ed. sacerdotem. 9) Cod, habuerunt. 


Qualiter autem Constantinus, non ille primus, sed alter cognomine, pius imperator 
scripserit domino Pape, advertite: „Per Deum,“ inquiens, „omnipotentem, non est apud nos 
partis cuiuslibet favor, sed equalitatem utrisque parlibus observabimus, nullatenus necessi- 
talem facientes in quocunque capitulo: eis, qui a vobis diliguntur, quoquo modo omni +) 
honore competenti et munificentia et susceptione dignos eos habebimus. Et si quidem 
utrique convenirent, ecce bene; sin autem minime convenirent, ilerum °) cum omni 
humanitate eos ad vos dirigemus“* EL post pauca: „invitare enim et rogare possumus ad 
omnem emendationem et unitatem omnium christianorum, necessitatem vero inferre nullatenus 
volumus.** 

Quid vero alter Constantinus et Hyrene augusti ad Adrianum Papam seribant, adtendite : 
„Rogamus. vesiram paternam beatitudinem, magis quidem dominus Deus rogat, qui vult 
omnes salvos fieri et ad agnilionem veritatis venire, ul del se ipsum et nullam tarditatem 
faciat el accedat huc.* 

Quid Iustinianus sancto Pape lohanni promulgatis legibus scribat, audite: ..Petimus 
vestrum paternum affectum, ut vestris ad nos destinatis litteris manifestum nobis faciatis, 
quod ommes,^) qui predicta recte confitentur, suscipiat vestra sanctitas,- et eorum ^) qui 
iudaice ausi sunt rectam denegare fidem, condemnet.** °) 

Sed postquam, ut supra retulimus, Longobardica rabies Italie invasit regiones, per 
triennium qua^) paganitale detenti sint, quanta penarum genera quantasve amaras el 
crudelissimas neces christianis intulerint, non est facile dictu. At postquam in Arriana 
heresi baptisma perceperunt, paulo minus; sed ita crudelissime per CXL annos, quibus non 
gubernavere, sed vastavere Italiam, tyrannide usi sunt, ut si quis harum calamitatum gnarus 
esse voluerit, legat dialogorum librum et Pontificalia gesta sanclorum et inveniet calamitates 
'alamitatum et miserias miseriarum. Explicit liber Il. 


Habetis, commilitones, Bonizonis narrationem, usque ad regum Longobardicorum tempora 
perduetam. Reliqua spero fore, ut non ita multo post alio loco proponam. Valete. 


Brunsbergae, a. 1861 dec. 1. Prof. Dr. J. M, Watterich. 
©) Ed. quoquo m. sed omni. 2) Ed. tantum. 3) Ed. eos. !) Ed. eos. 
5) Cod. suscipit. 9) Ed. quo. 

